**ΟΔΗΓΙΕΣ ΓΙΑ ΕΚΠΟΝΗΣΗ ΠΤΥΧΙΑΚΗΣ ΕΡΓΑΣΙΑΣ**

**ΚΑΙ ΕΞΕΤΑΣΗ ΠΤΥΧΙΑΚΩΝ ΕΡΓΑΣΙΩΝ**

Οι ενδιαφερόμενοι φοιτητές πρέπει να έρθουν σε συνεννόηση με τον καθηγητή που επιθυμούν να επιβλέψει την πτυχιακή τους εργασία και να συμπληρώσουν την **Αίτηση ανάληψης θέματος πτυχιακής εργασίας** (*επισυνάπτεται*), να την υπογράψουν και να την υπογράψει και ο καθηγητής και να σταλεί στη γραμματεία από τον καθηγητή.

Αφού ολοκληρώσουν την πτυχιακή τους θα παρακολουθούν τις ανακοινώσεις του ΠΣ στην ιστοσελίδα του Πανεπιστημίου Θεσσαλίας όπου ανά τακτά χρονικά διαστήματα αναρτάται ανακοίνωση σχετικά με την ημερομηνία και ώρα εξέτασης των πτυχιακών εργασιών.

*Για την εξέταση των πτυχιακών εργασιών θα πρέπει:*

1. να στείλουν έγκαιρα στον επιβλέποντα (εισηγητή)  την τελική μορφή της εργασίας τους σε ηλεκτρονική μορφή (pdf ή doc),
2. να συμπληρώσουν τη σχετική αίτηση (ε*πισυνάπτεται*) για την εξέταση της εργασίας τους και να την στείλουν στον επιβλέποντα,

Για την εξέταση οι φοιτητές θα πρέπει να έχουν ετοιμάσει μια σύντομη παρουσίαση της εργασίας τους (10-15 διαφάνειες). Η παρουσίαση θα πρέπει να έχει μέγιστη διάρκεια τα 10 λεπτά και θα ακολουθήσει συζήτηση περίπου 5 λεπτά. Στις διαφάνειες της παρουσίασης θα πρέπει να υπάρχουν κυρίως εικόνες, σχήματα, διαγράμματα, σχέδια, πίνακες και γενικά όσο γίνεται λιγότερο κείμενο. Η παρουσίαση θα γίνεται σχολιάζοντας και επεξηγώντας το περιεχόμενο των διαφανειών και όχι διαβάζοντάς το όποιο κείμενο αναγράφεται στις διαφάνειες της παρουσίασης.

*Μετά την επιτυχή εξέταση οι φοιτητές* ***υποχρεούνται να στείλουν ταχυδρομικά σε CD*** *ένα αντίγραφο της εργασίας τους με τα εξής δύο αρχεία: {(1) Το κείμενο της πτυχιακής (Word) που να περιέχει οπωσδήποτε: α) περίληψη στα ελληνικά και αγγλικά (έως 300 λέξεις) μαζί με τα περιεχόμενα και β) τον τίτλο πτυχιακής στα ελληνικά και στα αγγλικά στο εξώφυλλο του κειμένου. (2) Παρουσίαση σε powerpoint}* ***στη γραμματεία του Π.Σ. Ηλεκτρολόγων Μηχανικών Τ.Ε. στην εξής διεύθυνση:***

***Πανεπιστήμιο Θεσσαλίας***

***ΠΣ Ηλεκτρολόγων Μηχανικών ΤΕ (Λάρισα)***

***Γαιόπολις-Π.Ο. Λάρισας-Τρικάλων***

***41500 - Λάρισα***

Από τη Γραμματεία του ΠΣ Ηλεκτρολόγων Μηχανικών ΤΕ